CELEX: C2004/300/25
Language: da
Date: 2004-12-04 00:00:00
Title: Domstolens dom (Sjette Afdeling) af 7. oktober 2004 i sag C-379/02, Skatteministeriet mod Imexpo Trading A/S (anmodning om præjudiciel afgørelse fra Østre Landsret) (Fælles toldtarif — toldpositioner — tarifering i den kombinerede nomenklatur — stoleunderlag)

4.12.2004   
            
            
               DA
            
            
               Den Europæiske Unions Tidende
            
            
               C 300/13
            
         
      DOMSTOLENS DOM
   
   (Sjette Afdeling)
   af 7. oktober 2004
   i sag C-379/02, Skatteministeriet mod Imexpo Trading A/S (anmodning om præjudiciel afgørelse fra Østre Landsret) (1)
   
   (Fælles toldtarif - toldpositioner - tarifering i den kombinerede nomenklatur - stoleunderlag)
   (2004/C 300/25)
   Processprog: dansk
   I sag C-379/02, angående en anmodning om præjudiciel afgørelse i henhold til artikel 234 EF, indgivet af Østre Landsret (Danmark) ved afgørelse af 15. oktober 2002, indgået til Domstolen den 21. oktober 2002, i sagen Skatteministeriet mod Imexpo Trading A/S har Domstolen (Sjette Afdeling), sammensat af afdelingsformanden, A. Borg Barthet, og dommerne J.-P. Puissochet (refererende dommer) og s. von Bahr; generaladvokat: L.A. Geelhoed; justitssekretær: R. Grass, den 7. oktober 2004 afsagt dom, hvis konklusion lyder således:
   Den kombinerede nomenklatur, som fremgår af bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, i den affattelse, der følger af henholdsvis Kommissionens forordning (EF) nr. 1734/96 af 9. september 1996, Kommissionens forordning (EF) nr. 2086/97 af 4. november 1997, Kommissionens forordning (EF) nr. 2261/98 af 26. oktober 1998 og Kommissionens forordning (EF) nr. 2204/99 af 12. oktober 1999, skal fortolkes således, at det i en tvist som tvisten i hovedsagen, hvor parterne modstridende gør gældende, at stoleunderlag af plast som de i hovedsagen omhandlede henhører under underposition 3918 10 90 og underposition 9403 70 90 i den kombinerede nomenklatur, er den første af disse positioner, der skal have forrang.
   
      (1)  EFT C 7 af 11.1.2003.